CELEX: 52000PC0344
Language: fi
Date: 2000-06-07
Title: Ehdotus: neuvoston asetus Belizestä, Hondurasista ja Päiväntasaajan Guineasta peräisin olevan Atlantin tonnikalan (Thunnus thynnus) tuonnin kieltämisestä

Avis juridique important

|

52000PC0344

Ehdotus: neuvoston asetus Belizestä, Hondurasista ja Päiväntasaajan Guineasta peräisin olevan Atlantin tonnikalan (Thunnus thynnus) tuonnin kieltämisestä  /* KOM/2000/0344 lopull. - ACC 2000/0146 */  

Ehdotus: NEUVOSTON ASETUS Belizestä, Hondurasista ja Päiväntasaajan Guineasta peräisin olevan Atlantin tonnikalan (Thunnus thynnus) tuonnin kieltämisestä(komission esittämä)PERUSTELUTViimeisimmässä kokouksessaan marraskuussa 1999 kansainvälinen Atlantin tonnikalojen suojelukomissio (ICCAT) hyväksyi kaikkia sopimuspuolia koskevan 15. päivänä kesäkuuta 2000 voimaan tulevan suosituksen Päiväntasaajan Guineasta peräisin olevan Atlantin tonnikalan tuonnin kieltämisestä sen kaikissa muodoissa. Kyseinen suositus perustuu Atlantin tonnikalan säilyttämisohjelman tehokkuuden turvaamisesta annettuun toimintasuunnitelmaan (vuodelta 1994) ja vuonna 1996 annettuun säännösten ja määräysten noudattamista koskevaan suositukseen, joiden perusteella ICCAT suositti vuonna 1997 myös Belizestä, Hondurasista ja Panamasta peräisin olevan Atlantin tonnikalan tuontikieltoa, jonka yhteisö pani täytäntöön neuvoston asetuksella (EY) N:o 1435/98.Tässä samassa kokouksessa päätettiin ylläpitää Belizeen ja Hondurasiin sovellettavat tuontikiellot, kun taas Panamasta peräisin olevaa Atlantin tonnikalaa koskeva tuontikielto kumottiin Panaman osoittaman yhteistyöhalukkuuden ja ICCAT:hen liittymisen johdosta.Euroopan yhteisö tuli ICCAT:n sopimuspuoleksi 14. päivästä marraskuuta 1997, ja yhteisen kauppapolitiikan mukaisesti kyseisiä tuontikieltoja tulee jatkossa noudattaa koko yhteisön tasolla.Samoin kuin neuvoston asetuksen (EY) N:o 1435/98 osalta aikanaan, yhteisö katsoo näiden toimenpiteiden olevan täysin sille WTO:sta johtuvien velvoitteiden mukaisia GATT:n (1994) XX artiklan nojalla, jossa määrätään mahdollisuudesta soveltaa kauppaa koskevia toimenpiteitä ehtyvien luonnonvarojen suojelemiseksi, sekä myös Lomén yleissopimuksen mukaisia (Belizen ja Päiväntasaajan Guinean osalta).ICCAT:n suositusten luonne huomioiden ehdotetaan neuvoston asetuksen (EY) N:o 1435/98 kumoamista ja sen korvaamista tällä ehdotuksella.Neuvostoa pyydetään näin ollen hyväksymään liitteenä oleva asetus.2000/0146 (ACC)Ehdotus: NEUVOSTON ASETUS Belizestä, Hondurasista ja Päiväntasaajan Guineasta peräisin olevan Atlantin tonnikalan (Thunnus thynnus) tuonnin kieltämisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:(1) Koska kalavarat ovat ehtyviä luonnonvaroja, niitä on suojeltava biologisen tasapainon ja yleisen elintarviketurvan vuoksi.(2) Kansainvälinen Atlantin tonnikalojen suojelukomissio (ICCAT), jonka sopimuspuoli Euroopan yhteisö on, laati vuonna 1994 toimintasuunnitelman Atlantin tonnikalan säilyttämisohjelman tehokkuuden turvaamiseksi ja antoi vuonna 1996 säännösten ja määräysten noudattamista Atlantin tonnikalan ja Pohjois-Atlantin miekkakalan kalastuksessa koskevan suosituksen Atlantin tonnikalan tehokkaan säilyttämisen ja sen täytäntöönpanon turvaamiseksi.(3) ICCAT:in sopimuspuolet, joiden kalastajat ovat velvoitettuja vähentämään Atlantin tonnikalaa koskevia saaliitaan, voivat hoitaa kyseistä kalakantaa tehokkaasti ainoastaan, jos kaikki sopimuksen ulkopuolelle jäävät osapuolet toimivat yhteistyössä ICCAT:in kanssa ja noudattavat sen säilyttämis- ja hoitotoimenpiteitä.(4) ICCAT nimesi saaliita, kauppaa ja aluksista tehtyjä havaintoja koskevien tietojen perusteella Belizen, Hondurasin ja Päiväntasaajan Guinean maiksi, joiden alukset kalastavat Atlantin tonnikalaa tavalla, joka haittaa järjestön toimenpiteitä kyseisen kalalajin säilyttämiseksi.(5) ICCAT:in yritykset saada kyseiset kolme maata noudattamaan Atlantin tonnikalan säilyttämistä ja hoitoa koskevia toimenpiteitä eivät ole johtaneet tuloksiin.(6) ICCAT on kehottanut sopimuspuolia toteuttamaan asianmukaiset toimenpiteet Atlantin tonnikalasta valmistettujen tuotteiden Belizestä ja Hondurasista tulevan tuonnin kieltämisen jatkamiseksi sekä niiden tuonnin kieltämiseksi sen kaikissa muodoissa Päiväntasaajan Guineasta; kyseisistä toimenpiteistä voidaan luopua heti, kun voidaan todeta, että kyseisten maiden kalastuskäytänteet ovat ICCAT:in toimenpiteiden mukaisia; sen johdosta Euroopan yhteisön, jolla on yksinomainen toimivalta asiassa, on toteutettava kyseiset toimenpiteet.(7) ICCAT on tunnustanut parantuneen yhteistyön Panaman kanssa Atlantin tonnikalan säilyttämisen osalta; ICCAT on vuotuisessa kokouksessaan vuonna 1999 suositellut, että sopimuspuolten Panamaan kohdistama Atlantin tonnikalasta valmistettujen tuotteiden tuontikielto sen kaikissa muodoissa olisi poistettava.(8) Belizestä, Hondurasista ja Panamasta peräisin olevan Atlantin tonnikalan tuonnin kieltämisestä annetun neuvoston asetuksen (EY) N:o 1435/98 [1] kumoaminen on tarpeellista.[1]  EYVL L 191, 7.7.1998, s. 13(9) Kyseiset toimenpiteet ovat kansainvälisistä sopimuksista johtuvien yhteisön velvoitteiden mukaisia.ON ANTANUT TÄMÄN ASETUKSEN:1 artikla(1) Kielletään Belizestä, Hondurasista ja Päiväntasaajan Guineasta peräisin olevien ja CN-koodeihin ex 0301 99 90, 0302 39 11, 0302 39 91, 0303 49 21, 0303 49 23, 0303 49 29, ex 0303 49 90, ex 0304 10 38, ex 0304 10 98, ex 0304 20 45, ex 0304 90 97, ex 0305 20 00, ex 0305 30 90, ex 0305 49 80, ex 0305 59 90, ex 0305 69 90, ex 1604 14 11, ex 1604 14 16, ex 1604 14 18 ja ex 1604 20 70 kuuluvien Atlantin tonnikalojen (Thunnus thynnus) luovutus vapaaseen liikkeeseen yhteisössä.(2) Kielletään 1 kohdassa mainittujen tuotteiden purkaminen aluksesta yhteisön passitusta varten.2 artiklaTämän asetuksen säännöksiä ei sovelleta 1 artiklan 1 kohdassa tarkoitettujen Päiväntasaajan Guineasta peräisin olevien tuotteiden sellaisiin määriin, joiden osalta voidaan osoittaa toimivaltaisia kansallisia viranomaisia tyydyttävästi, että ne olivat matkalla yhteisön alueelle tämän asetuksen voimaantulopäivänä, ja jotka luovutetaan vapaaseen liikkeeseen viimeistään 14 päivän kuluttua kyseisestä päivästä.3 artiklaKumotaan asetus (EY) N:o 1435/98.4 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja